MALEE พุ่งเกือบ 5% โบรกฯเชียร์ “ซื้อ” ชูเป้า 47 บ.
MALEE พุ่งเกือบ 5% โบรกฯเชียร์ "ซื้อ" ชูเป้า 47 บ. โดยปิดตลาดภาคเช้า ราคาอยู่ที่ 37.50 บาท บวก 1.75 บาท หรือ 4.90% สูงสุดที่ 37.75 บาท ต่ำสุดที่ 35.75 บาท ด้วยมูลค่าซื้อขาย 94.36 ล้านบาท
6 ธ.ค. 2560

ผู้สื่อข่าวรายงานว่า ราคาหุ้นบริษัท มาลีกรุ๊ป จำกัด (มหาชน) หรือ MALEE ปิดตลาดภาคเช้า อยู่ที่ 37.50 บาท บวก 1.75 บาท หรือ 4.90% สูงสุดที่ 37.75 บาท ต่ำสุดที่ 35.75 บาท ด้วยมูลค่าซื้อขาย 94.36 ล้านบาท ขณะที่ดัชนีตลาดหุ้นไทยโดยรวมลบ 0.23%

สำหรับปัจจัยที่ส่งผลให้ราคาหุ้นปรับตัวเพิ่มขึ้นในภาคเช้าวันนี้ คาดว่ามาจากด้าน บล.ซีไอเอ็มบี ระบุในบทวิเคราะห์ (6 ธ.ค.) แนะนำ “ซื้อ” ราคาเป้าหมาย 47 บาท/หุ้น แม้ปีนี้อาจไม่ใช่ปีที่ดีนักสำหรับ MALEE แต่มองว่าตลาดรับรู้ปัจจัยลบเหล่านี้แล้ว
โดยกลยุทธ์การปรับปรุงการดำเนินงานของ MALEE สอดคล้องกับแผนธุรกิจ 9 ปีของบริษัท และยังไม่เห็นการเปลี่ยนแปลงเชิงพื้นฐานนับตั้งแต่การประชุมนักวิเคราะห์ในไตรมาส 3/60
ขณะที่มองว่าสาเหตุที่ราคาหุ้นปรับตัวลงในเดือนนี้เกิดจากความเชื่อมั่นในตลาดยังอ่อนตัวและมีการขายทำกำไรหุ้นกลุ่มนี้ทั้งนี้หาก MALEE มียอดขายเติบโตตามเป้าที่ 30% ในปี 2561 คาดว่าจะมีการประเมินมูลค่าหุ้นสูงขึ้นเนื่องจากประมาณการอัตราการเติบโตไว้ค่อนข้างต่ำหรือเพียง 12%